CELEX: 62019TN0751
Language: el
Date: 2019-11-04 00:00:00
Title: Υπόθεση T-751/19: Προσφυγή της 4ης Νοεμβρίου 2019 – Reckitt Benckiser Investments κ.λπ. κατά Επιτροπής

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/49
            
         
      Προσφυγή της 4ης Νοεμβρίου 2019 – Reckitt Benckiser Investments κ.λπ. κατά Επιτροπής
      (Υπόθεση T-751/19)
      (2020/C 27/53)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Reckitt Benckiser Investments Ltd (Slough, Ηνωμένο Βασίλειο) και 5 λοιπές προσφεύγουσες (εκπρόσωποι: C. Quigley, Barrister, P. Halford και A. Langley, Solicitors)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 2ας Απριλίου 2019 σχετικά με την κρατική ενίσχυση SA.44896 που έθεσε σε εφαρμογή το Ηνωμένο Βασίλειο όσον αφορά Εξαίρεση για τη Χρηματοδότηση Ομίλων ΕΑΕ·
               
            
                  —
               
               
                  επικουρικώς, να ακυρώσει το άρθρο 2 της προσβαλλομένης απόφασης, καθόσον αφορά τις προσφεύγουσες·
               
            
                  —
               
               
                  επικουρικότερον, να ακυρώσει το άρθρο 2 της προσβαλλομένης απόφασης σχετικά με κάθε ενίσχυση που χορηγήθηκε υπό το καθεστώς της Εξαίρεσης για τη Χρηματοδότηση Ομίλων πριν από τις 24 Νοεμβρίου 2017, καθόσον αφορά τις προσφεύγουσες·
               
            
                  —
               
               
                  σε κάθε περίπτωση, να καταδικάσει την Επιτροπή στα δικαστικά έξοδα των προσφευγουσών.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τρεις λόγους.
      
                  1.
               
               
                  Με τον πρώτο λόγο ακυρώσεως προβάλλεται έλλειψη νομιμότητας του άρθρου 1 της προσβαλλόμενης απόφασης για τους ακόλουθους λόγους:
                  
                              α.
                           
                           
                              Η Επιτροπή υπέπεσε σε νομική πλάνη και πρόδηλη πλάνη εκτιμήσεως, διαπιστώνοντας ότι η Εξαίρεση για τη Χρηματοδότηση Ομίλων (ΕΧΟ) αποτελεί (οικονομικό) πλεονέκτημα κατά την έννοια του άρθρου 107, παράγραφος 1, ΣΛΕΕ, καθόσον:
                              
                                          i.
                                       
                                       
                                          δεν έλαβε υπόψη: το ιστορικό πλαίσιο της εισαγωγής των κανόνων περί ΕΑΕ στο καθεστώς φορολόγησης εταιριών του ΗΒ· τους περιορισμούς που επιβάλλονται στο ΗΒ μέσω της εφαρμογής του δικαίου της Ένωσης, ιδίως της ελευθερίας εγκατάστασης· την εδαφικότητα και άλλους λόγους πολιτικής σχετικά με τη διάρθρωση των κανόνων περί ΕΑΕ που εισήχθησαν στον Taxation (International and Other Provisions) Act 2010·[Νόμο περί φορολογίας του 2010 (διεθνείς και λοιπές διατάξεις)] με ημερομηνία έναρξης ισχύος την 1η Ιανουαρίου 2013 και την εμβέλεια της φορολογικής κυριαρχίας των κρατών μελών, περιλαμβανομένου του ΗΒ, κατά τον σχεδιασμό των κανόνων περί ΕΑΕ·
                                       
                                    
                                          ii.
                                       
                                       
                                          προέβαλε ότι ο προαιρετικός χαρακτήρας αξίωσης σύμφωνα με το Κεφάλαιο 9 του Μέρους 9A του Taxation (International and Other Provisions) Act 2010·[Νόμου περί φορολογίας του 2010 (διεθνείς και λοιπές διατάξεις)] αποτελεί ευνοϊκή μεταχείριση που δημιουργεί πλεονέκτημα.
                                       
                                    
                        
                              β.
                           
                           
                              Η Επιτροπή υπέπεσε σε νομική πλάνη και πρόδηλη πλάνη εκτιμήσεως διαπιστώνοντας ότι η Εξαίρεση για τη Χρηματοδότηση Ομίλων αποτελεί επιλεκτικό πλεονέκτημα κατά την έννοια του άρθρου 107, παράγραφος 1, ΣΛΕΕ, καθόσον, ιδίως,:
                              
                                          i.
                                       
                                       
                                          Όσον αφορά το σχετικό πλαίσιο αναφοράς:
                                          
                                                      1.
                                                   
                                                   
                                                      η Επιτροπή εσφαλμένως καθόρισε ότι το πλαίσιο αναφοράς αποτελείται αποκλειστικά από τους κανόνες περί ΕΑΕ και/ή αποκλειστικά από το Κεφάλαιο 9 του Μέρους 9A του Taxation (International and Other Provisions) Act 2010·[Νόμου περί φορολογίας του 2010 (διεθνείς και λοιπές διατάξεις)]·
                                                   
                                                
                                                      2.
                                                   
                                                   
                                                      η Επιτροπή εσφαλμένως προσδιόρισε ότι ο σκοπός του συστήματος αναφοράς έγκειται αποκλειστικά στη φορολόγηση των κερδών που προκύπτουν από δραστηριότητες και περιουσιακά στοιχεία στο ΗΒ, τα οποία έχουν εκτραπεί τεχνητά από το ΗΒ, χωρίς να λάβει δεόντως υπόψη κατά πόσον οι συναλλαγές στις οποίες επικεντρώνεται αποτελούν όντως κίνδυνο για διάβρωση της φορολογικής βάσης του ΗΒ.
                                                   
                                                
                                    
                                          ii.
                                       
                                       
                                          Όσον αφορά τον καθορισμό παρέκκλισης από το πλαίσιο αναφοράς:
                                          
                                                      1.
                                                   
                                                   
                                                      η Επιτροπή εκτίμησε εσφαλμένως τη συνάφεια και τη σημασία των καθηκόντων των σημαινόντων στελεχών·
                                                   
                                                
                                                      2.
                                                   
                                                   
                                                      η Επιτροπή εκτίμησε εσφαλμένα τη συγκρισιμότητα μεταξύ των «επιλέξιμων δανειακών ρυθμίσεων» και των δανείων προς (i) συνδεδεμένα μέρη με κατοικία στο Ηνωμένο και (ii) τρίτα μέρη·
                                                   
                                                
                                                      3.
                                                   
                                                   
                                                      η Επιτροπή στηρίχθηκε αθέμιτα στην Οδηγία (ΕΕ) 2016/1164 του Συμβουλίου (1)·
                                                   
                                                
                                                      4.
                                                   
                                                   
                                                      η Επιτροπή εκτίμησε εσφαλμένως τους συγκρίσιμους κινδύνους παράβασης των διατάξεων περί ελευθερίας εγκατάστασης για τις απαλλασσόμενες και μη απαλλασσόμενες κατηγορίες ΕΑΕ.
                                                   
                                                
                                    
                                          iii.
                                       
                                       
                                          Όσον αφορά τη δικαιολόγηση της φερόμενης παρέκκλισης,
                                          
                                                      1.
                                                   
                                                   
                                                      η Επιτροπή εσφαλμένως έκρινε ότι η δικαιολόγηση σχετικά με την ανάγκη του συστήματος να διασφαλίζει τη διαχείριση και τη διοίκησή του δεν εκτεινόταν στα καθήκοντα των σημαινόντων στελεχών·
                                                   
                                                
                                                      2.
                                                   
                                                   
                                                      η Επιτροπή εσφαλμένως έκρινε ότι η Εξαίρεση για τη Χρηματοδότηση Ομίλων δεν δικαιολογούνταν σε συνάρτηση με τη συμμόρφωση προς την ελευθερία εγκατάστασης.
                                                   
                                                
                                    
                        
            
                  2.
               
               
                  Με τον δεύτερο λόγο προβάλλεται έλλειψη νομιμότητας του άρθρου 2 της προσβαλλόμενης απόφασης λόγω παραβίασης της αρχής της δικαιολογημένης εμπιστοσύνης και παραβίασης των αρχών της ασφάλειας δικαίου και της αναλογικότητας.
               
            
                  3.
               
               
                  Με τον τρίτο λόγο προβάλλεται, επικουρικώς, ότι δεν πρέπει να διαταχθεί ανάκτηση όσο αφορά ενισχύσεις που χορηγήθηκαν μέσω της Εξαίρεσης για τη Χρηματοδότηση Ομίλων πριν από τις 24 Νοεμβρίου 2017, όταν η Επιτροπή δημοσίευσε την απόφασή της περί κίνησης της διαδικασίας.
               
            
         (1)  Οδηγία (ΕΕ) 2016/1164 του Συμβουλίου, της 12ης Ιουλίου 2016, για τη θέσπιση κανόνων κατά πρακτικών φοροαποφυγής που έχουν άμεση επίπτωση στη λειτουργία της εσωτερικής αγοράς (EE 2016, L 193, σ. 1).